
64 DR.30.09.13 

 
sekolah. Soalan saya dua sahaja. Pertama, saya ingin meminta angka berapa ramai guru 
yang sudah habis ataupun melalui program ini tetapi belum dihantar ke mana-mana 
sekolah?   

Kedua, sebenarnya berapa banyak kekosongan yang kita ada di sekolah rendah, 
di sekolah menengah yang masih ada kekosongan untuk guru-guru ini kerana saya sangat 
risau? Saya takut kita telah mengambil terlalu ramai GSTT dalam program ini tetapi 
sebenarnya kerajaan kita tidak menyediakan ataupun tidak mempunyai kekosongan yang 
mencukupi untuk mengambil mereka semua. Jadi saya ingin meminta dua penjelasan 
terhadap dua perkara ini. Terima kasih.   

Tuan Pengerusi: Yang Berhormat Kuala Krai.  

 

4.14 ptg.  

Dr. Mohd. Hatta bin Md. Ramli [Kuala Krai]: Terima kasih Tuan Pengerusi. Saya 

ingin turut sama mengemukakan beberapa pertanyaan kepada Kementerian Pendidikan 
mengenai urusan belanjawan tambahan ini. Pertamanya dalam perkara 040200 – 
Pengurusan IPGM. Ada ura-ura untuk menyatukan semua IPGM yang ada di seluruh 
negara untuk menjadikan mereka universiti pendidikan. Ini bagi saya adalah satu usaha 
yang baik bagi meningkatkan tahap profesionalisme guru-guru kita. Saya ingin bertanya 
sama ada sudah ada peruntukan yang diterima ataupun yang dipohon bagi memulakan 
urusan gabungan IPGM ini menjadi institusi pengajian tinggi bertaraf universiti?  

Kedua Tuan Pengerusi, IPGM ini melatih guru-guru kita. Sekarang ini kita masuk 
ke era untuk membuat beberapa program enrichment bahasa Inggeris dan sudah tentulah 

Kementerian Pendidikan terlibat secara langsung. Saya ingin bertanya bagi pihak rakan-
rakan yang ingin memberikan sumbangan dalam enrichment bahasa Inggeris ini di 
peringkat swasta ataupun NGO. Kita mempunyai masalah mengenai beberapa aspek 
termasuk tenaga kepakaran bahasa Inggeris ini dan memerlukan mereka yang diambil oleh 
pihak-pihak NGO atau swasta ini mendapat latihan sedikit sebanyak dalam pendidikan 
bahasa Inggeris dan juga pendekatan-pendekatan enrichment yang terbaru. Mungkin yang 
disediakan di IPGM kita.   

Jadi soalan saya ialah apakah Kementerian Pendidikan – Bahagian Pendidikan 
Guru misalnya bersedia untuk menerima beberapa permohonan daripada individu ataupun 
daripada kumpulan untuk mengikuti program-program peningkatan pendidikan bahasa 
Inggeris ini di IPGM kita? Kalau ada, berapa ramai yang boleh diterima dan berapa lama 
tempoh latihan yang terbaik? Saya bercakap ini dalam konteks kita hendak membantu 
anak-anak kampung kita meningkatkan program pendidikan bahasa Inggerisnya di 
kawasan kita tetapi kita ada rencatan ataupun halangan dari segi tenaga manusia dan 
mungkin memerlukan pertolongan daripada IPGM dan kementerian untuk tujuan ini.  

Ketiga Tuan Pengerusi, saya ingin menyentuh tentang perkara 071700 – Bantuan 
Makanan Asrama. Bantuan makanan asrama ini sudah tentulah merupakan perkara yang 
penting dari segi kesihatan, dari segi pembangunan tumbesaran anak-anak kita. Saya 
tengok sekolah-sekolah berasrama penuh ini ada polisi untuk menghantar anak-anak kita 
balik di hujung minggu. Hujung minggu balik untuk bermalam di rumah masing-masing 
kerana anak-anak kita di asrama sekarang ini kebanyakannya dimasukkan ke asrama yang 
berdekatan dengan rumah mereka. Jadi, apakah kesan daripada polisi menghantar anak 
balik hujung minggu ini? Adakah telah dapat membuat penjimatan terhadap kos makanan di 
asrama? Nampaknya hampir lagi RM40 juta diperlukan, nampaknya masih tidak cukup. 
Jadi, apa sebenarnya kedudukan program balik hujung minggu di sekolah-sekolah asrama 
kita? Terima kasih.  

Tuan Pengerusi: Yang Berhormat Rantau Panjang.  

 

4.19 ptg.  

Puan Hajah Siti Zailah binti Mohd. Yusoff [Rantau Panjang]: Terima kasih 

Tuan Pengerusi. Saya juga ingin menyentuh Maksud B.41 – Kementerian Pendidikan. 



sekolah. Soalan saya dua sahaja. Pertama, saya ingin meminta angka berapa ramai guru yang sudah habis ataupun melalui program ini tetapi belum dihantar ke mana-mana sekolah? Kedua, sebenarnya berapa banyak kekosongan yang kita ada di sekolah rendah, di sekolah menengah yang masih ada kekosongan untuk guru-guru ini kerana saya sangat risau? Saya takut kita telah mengambil terlalu ramai GSTT dalam program ini tetapi sebenarnya kerajaan kita tidak menyediakan ataupun tidak mempunyai kekosongan yang mencukupi untuk mengambil mereka semua. Jadi saya ingin meminta dua penjelasan terhadap dua perkara ini. Terima kasih. Tuan Pengerusi: Yang Berhormat Kuala Krai. 4.14 ptg. Dr. Mohd. Hatta bin Md. Ramli [Kuala Krai]: Terima kasih Tuan Pengerusi. Saya ingin turut sama mengemukakan beberapa pertanyaan kepada Kementerian Pendidikan mengenai urusan belanjawan tambahan ini. Pertamanya dalam perkara 040200- Pengurusan IPGM. Ada ura-ura untuk menyatukan semua IPGM yang ada di seluruh negara untuk menjadikan mereka universiti pendidikan. Ini bagi saya adalah satu usaha yang baik bagi meningkatkan tahap profesionalisme guru-guru kita. Saya ingin bertanya sama ada sudah ada peruntukan yang diterima ataupun yang dipohon bagi memulakan urusan gabungan IPGM ini menjadi institusi pengajian tinggi bertaraf universiti? Kedua Tuan Pengerusi, IPGM ini melatih guru-guru kita. Sekarang ini kita masuk ke era untuk membuat beberapa program enrichment bahasa Inggeris dan sudah tentulah Kementerian Pendidikan terlibat secara langsung. Saya ingin bertanya bagi pihak rakan- rakan yang ingin memberikan sumbangan dalam enrichment bahasa Inggeris ini di peringkat swasta ataupun NGO. Kita mempunyai masalah mengenai beberapa aspek termasuk tenaga kepakaran bahasa Inggeris ini dan memerlukan mereka yang diambil oleh pihak-pihak NGO atau swasta ini mendapat latihan sedikit sebanyak dalam pendidikan bahasa Inggeris dan juga pendekatan-pendekatan enrichment yang terbaru. Mungkin yang disediakan di IPGM kita. Jadi soalan saya ialah apakah Kementerian Pendidikan- Bahagian Pendidikan Guru misalnya bersedia untuk menerima beberapa permohonan daripada individu ataupun daripada kumpulan untuk mengikuti program-program peningkatan pendidikan bahasa Inggeris ini di IPGM kita? Kalau ada, berapa ramai yang boleh diterima dan berapa lama tempoh latihan yang terbaik? Saya bercakap ini dalam konteks kita hendak membantu anak-anak kampung kita meningkatkan program pendidikan bahasa Inggerisnya di kawasan kita tetapi kita ada rencatan ataupun halangan dari segi tenaga manusia dan mungkin memerlukan pertolongan daripada IPGM dan kementerian untuk tujuan ini. Ketiga Tuan Pengerusi, saya ingin menyentuh tentang perkara 071700- Bantuan Makanan Asrama. Bantuan makanan asrama ini sudah tentulah merupakan perkara yang penting dari segi kesihatan, dari segi pembangunan tumbesaran anak-anak kita. Saya tengok sekolah-sekolah berasrama penuh ini ada polisi untuk menghantar anak-anak kita balik di hujung minggu. Hujung minggu balik untuk bermalam di rumah masing-masing kerana anak-anak kita di asrama sekarang ini kebanyakannya dimasukkan ke asrama yang berdekatan dengan rumah mereka. Jadi, apakah kesan daripada polisi menghantar anak balik hujung minggu ini? Adakah telah dapat membuat penjimatan terhadap kos makanan di asrama? Nampaknya hampir lagi RM40 juta diperlukan, nampaknya masih tidak cukup. Jadi, apa sebenarnya kedudukan program balik hujung minggu di sekolah-sekolah asrama kita? Terima kasih. Tuan Pengerusi: Yang Berhormat Rantau Panjang. 4.19 ptg. Puan Hajah Siti Zailah binti Mohd. Yusoff [Rantau Panjang]: Terima kasih Tuan Pengerusi. Saya juga ingin menyentuh Maksud B.41- Kementerian Pendidikan.